CELEX: 32005R1689
Language: sl
Date: 2005-10-14 00:00:00
Title: Uredba Komisije (ES) št. 1689/2005 z dne 14. oktobra 2005 o določanju koeficientov zmanjšanja vrednosti, ki se uporabljajo pri odkupu kmetijskih proizvodov za poslovno leto 2006

15.10.2005   
            
            
               SL
            
            
               Uradni list Evropske unije
            
            
               L 271/29
            
         
      UREDBA KOMISIJE (ES) št. 1689/2005
   z dne 14. oktobra 2005
   o določanju koeficientov zmanjšanja vrednosti, ki se uporabljajo pri odkupu kmetijskih proizvodov za poslovno leto 2006
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 1883/78 z dne 2. avgusta 1978 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka (1), in zlasti drugega stavka člena 8(1) Uredbe,
   ob upoštevanju naslednjega:
   
               (1)
            
            
               V skladu s členom 8 Uredbe (EGS) št. 1883/78 je treba kmetijskim proizvodom, ki se hranijo v javnih intervencijskih skladiščih, zmanjšati vrednost ob odkupu. Odstotek zmanjšanja vrednosti ne sme biti višji od razlike med odkupno ceno in predvideno prodajno ceno za vsakega od teh proizvodov.
            
         
               (2)
            
            
               V skladu s členom 8(3) Uredbe (EGS) št. 1883/78 lahko Komisija v času odkupa omeji zmanjšanje vrednosti na delež tega odstotka zmanjšanja vrednosti, toda taki deleži ne smejo biti manjši od 70 % skupne zmanjšane vrednosti.
            
         
               (3)
            
            
               Za nekatere proizvode je treba za poslovno leto 2006 določiti koeficiente, ki jih bodo intervencijske agencije uporabljale pri mesečnih odkupnih vrednostih teh proizvodov, tako da bodo lahko določile zneske zmanjšanja.
            
         
               (4)
            
            
               Ukrepi, predvideni s to uredbo, so v skladu z mnenjem Odbora EKUJS –
            
         SPREJELA NASLEDNJO UREDBO:
   Člen 1
   Intervencijske agencije za proizvode iz Priloge, ki so bili med 1. oktobrom 2005 in 30. septembrom 2006 z javnim intervencijskim odkupom sprejeti v skladiščenje ali so jih prevzele intervencijske agencije, uporabijo za odkupljene proizvode vsak mesec koeficiente zmanjšanja vrednosti iz navedene Priloge.
   Člen 2
   Zneski izdatkov, izračunanih ob upoštevanju zmanjšanja vrednosti iz člena 1, se sporočijo Komisiji v okviru izjav iz Uredbe Komisije (ES) št. 296/96 (2).
   Člen 3
   Ta uredba začne veljati na dan objave v Uradnem listu Evropske unije.
   Uporablja od 1. oktobra 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. oktobra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 216, 5.8.1978, str. 1. Uredba, kakor je bila nazadnje spremenjena z Uredbo (ES) št. 695/2005 (UL L 114, 4.5.2005, str. 1).
   
      (2)  UL L 39, 17.2.1996, str. 5. Uredba, kakor je bila nazadnje spremenjena z Uredbo (ES) št. 1607/2005 (UL L 256, 1.10.2005, str. 12).
   
      PRILOGA
      Koeficienti zmanjšanja vrednosti, ki se uporabljajo za vrednosti mesečnih nakupov
      
                  Proizvodi
               
               
                  Koeficienti
               
            
                  Navadna pšenica kakovosti za peko kruha
               
               
                  0,10
               
            
                  Ječmen
               
               
                  0,15
               
            
                  Koruza
               
               
                  —
               
            
                  Sirek
               
               
                  —
               
            
                  Sladkor
               
               
                  0,40
               
            
                  Neoluščeni riž
               
               
                  —
               
            
                  Alkohol
               
               
                  0,55
               
            
                  Maslo
               
               
                  0,01
               
            
                  Posneto mleko v prahu
               
               
                  0,02
               
            
                  Četrti goveda
               
               
                  —
               
            
                  Izkoščeno goveje meso
               
               
                  —